******

**Dragi osmaši, ovotjednim aktivnostima krećemo ususret Danima medijske pismenosti!**

**1.aktivnost**

Pogledat ćete hrvatski animirani film Surogat Dušana Vukotića na sljedećoj poveznici: <https://youtu.be/zb0PA-TaS4g>

Nakon što pogledate animirani film odgovorit ćete na pitanja na nastavnom listiću – prilog 1.

**2.aktivnost**

Na sljedećim poveznicama pogledat ćete još dva hrvatska animirana filma: <https://youtu.be/NVrDDn8N0tg> ( Ante Zaninović, Zid) i <https://youtu.be/5oNwwEx2hcI>

( Zlatko Grgić, Muzikalno prase).

Analizirat ćete filmove tako što ćete odrediti mjesto i vrijeme radnje i temu; likove ( vanjski izgled likova, osobine); sažeto prepričati fabulu te imenovati poruku filma.

**3.aktivnost**

Usporedit ćeš sva tri animirana filma te imenovati tri obilježja Zagrebačke škole crtanoga filma. Za pomoć u imenovanju obilježja može pomoći tekst u čitankama na 208. stranici.

**4.aktivnost**

Na mrežnoj stranici <http://www.professor-balthazar.com> pogledaj animirani film o profesoru Baltazaru. Napiši portret ( opiši vanjski izgled i istakni osobine) profesora Baltazara u 150 riječi. Napiši po čemu se rješavanje problema profesora Baltazara razlikuje od onoga u svim drugim filmovima Zagrebačke škole crtanoga filma.

Portret ćeš napisati u Word dokumentu te poslati učiteljici 20.ožujka 2020. godine do 18 sati.

**Prilog 1. Dušan Vukotić, Surogat – analiza animiranoga filma**

1. Odredi filmski rod ovome filmu.

2. Opiši početak animiranoga crtanoga filma *Surogat.*

3. Tko su likovi u filmu? Koje je mjesto radnje u filmu?

4. Što sve turist napuhuje na plaži? (Pitanje za Viktoriju Hanzlić i Matea Kralja.)

5. Što turist radi s likovima koji mu se ne sviđaju? Što turist ne može pridobiti napuhivanjem?

6. Opiši načine na koje turist pokušava zavesti ljepoticu.

7. Opiši mladića u kojega se ljepotica zaljubljuje. Usporedi mladića i turista.

8. Kako se turist osvećuje ljepotici nakon što ga je ostavila? Što je učinio mladić?

9. Opiši kraj animiranoga crtanoga filma *Surogat*.

10. Odredi moralnu karakterizaciju glavnoga lika (osobine).

**Prilog 2. Značenje riječi surogat**

surogat, - ata, lat. (subrogatus – sastavljen mjesto drugoga) 1. zamjena, nadomjestak; predmet koji djelomično zamjenjuje neki drugi predmet s kojim ima neka zajednička svojstva, ali nema njegove kvalitete (npr. margarin umjesto maslaca) 2. krivotvorina, falsificirani proizvod

******

**Prilog 3. Nastavni listić**

**Napiši primjer za filmsko izražajno sredstvo:**

**- preuveličavanje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**- humor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**- satira \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**